9171 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 948 

5 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χωροθέτηση - Παραχώρηση καταφυγίου τουριστικών 
σκαφών στον όρμο Φανερωμένης, Νομού Λασιθίου Ν. 

Κρήτης. 1 

Μερική ανάκληση της υπ’ αριθμ. 3183/86/10.2.1987 από¬ 
φαση Νομάρχη Ανατ. Αττικής «Περί κήρυξης αναδα¬ 
σωτέας εκτάσεως 5.195 στρεμ. στη θέση «ΠάτημαΧα- 
τζησπύρου - Κιμπιτζή - Ψωρίλα-Βαρυμπόμπη και Εθνι¬ 
κός Δρυμός Πάρνηθας» Δήμου Αχαρνών Νομού Αττι¬ 


κής (ΦΕΚ 142/Δ/26.2.1987). 2 

Απόρριψη τροποποίησης του Ο.Τ. 225 του ρυμοτομικού 
σχεδίου περιοχής «Αευκαδίτικα» Δήμου Πρέβεζας Νο¬ 
μού Πρέβεζας. 3 


ΑΠΟΦΑΣΕΙ Σ 

Αριθ. 9899 (1) 

Χωροθέτηση - Παραχώρηση καταφυγίου τουριστικών σκα¬ 
φών στον όρμο Φανερωμένης, Νομού Αασιθίου Ν. Κρή¬ 
της. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου άρθρου 2του Νόμου 3270/2004 (Φ.Ε.Κ. 
Α' 187) «Αρμοδιότητες του Υπουργείου Τουριστικής Ανάπτυ¬ 
ξης και θέματα τουρισμού». 

2. Τις διατάξεις του άρθρου 34 του ν. 2160/1993 όπως αντι- 
καταστάθηκε με τις διατάξεις της παρ. 7 άρθ. 27 
V. 2636/1998 και ισχύει. 

3. Τις διατάξεις του π.δ. 313/19.9.2001 (Φ.Ε.Κ. Α' 211) περί 
μεταφοράς αρμοδιοτήτων απά τον ΕΟΤ στο Υπουργείο Ανά¬ 
πτυξης και στις Περιφέρειες, σύσταση υπηρεσιών και θέσε¬ 
ων προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαίων 
λεπτομερειών. 

4. Την Απόφαση Πρωθυπουργού Υ 25/2004 (ΦΕΚ Β' 516) 
«Σύσταση θέσης Υφυπουργού Τουρισμού στο Υπουργείο 
Τουρισμού.» 

5. Τις διατάξεις του π.δ. 123/2004 (ΦΕΚ Α' 86) «Διορισμάς 
Υπουργού, Αναπληρωτού Υπουργού και Υφυπουργών». 

6. Την υπ’ αριθμ. 1153/20.4.2004 (ΦΕΚ Β' 591) Κοινή Απά- 
φαση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργά Τουρισμού. 


7. Την υπ’ αριθμ. Υ 165/16.6.2005 Απάφαση του Πρωθυ¬ 
πουργού και του Υπουργού Τουριστικής Ανάπτυξης περί διο¬ 
ρισμού Γενικού Γραμματέα του Υπουργείου Τουριστικής 
Ανάπτυξης 

8. Η με Α.Π. 10165/29.11.2004 Υπουργική Απάφαση περί 
συγκράτησης Επιτροπής Τουριστικών Αιμένων του Υπουρ¬ 
γείου Τουριστικής Ανάπτυξης. 

9. Το αίτημα της «ΙΚΤΙΝΟΣ ΤΕΧΝΙΚΗ & ΤΟΥΡΙΣΤΙΚΗ Α.Ε.» 
(Α.Π. ΥΠ. ΑΝ. Τ/ 1187 / 6. 2. 2002) 

10. Το με Α.Π. 2892/3.12.2002 διαβιβαστικό του Δήμου Ση- 
τείας, με συνημμένο το αποδεικτικό ανάρτησης στο Δημοτι¬ 
κά κατάστημα του Δήμου Σητείας, της μελέτης του έργου. 

11. Τα υπ’ αριθμ. α) ΥΠΠΟ/ΓΔΑΠΚ/ΑΡΧ/Α1/Φ24/47366/ 
33100/8.10.2003 

β) ΥΠΠΟ/ΓΔΑΠΚ/ΑΡΧ/Α1/Φ24/44368/2179/1.6.2005 έγ¬ 
γραφα της ΓΕΝΙΚΗΣ ΔΙΕΥΘΥΝΣΗΣ ΑΡΧΑΙΟΤΗΤΩΝ & ΠΟΑΙ- 
ΤΙΣΤΙΚΗΣΚΑΗΡΟΝΟΜΙΑΣτουΥΠ.ΠΟ 

12. Το υπ’ αριθμ. 542/1126/02/23.10.2002 έγγραφο της 
Δ/νσης Α2 του ΓΕΝ. 

13. Το υπ’ αριθμ. 919.22/03/02/07.11.2002 έγγραφο της 
υπηρεσίας Φάρων 

14. Το υπ’ αριθμ. 136003/23.09.03 έγγραφο της ΕΥΠΕτου 
ΥΠΕΧΩΔΕ 

15. Τα υπ’ αριθμ.: α) 3117.1 / Φ.76/ΥΠ.15/02/19.9.2002/ 
ΔΑΑΕ / ΥΕΝ και το συνημμένο : β) 3117.1/14/02/30.8.2002/ 
Υπολιμεναρχείου Σητείας 

16. Το Δ.Υ./12.8.2002 (Α.Π. ΥΠ. ΤΟΥΡ. ΑΝ. 3030/8.3.2005) 
διαβιβαστικά της Περιφέρειας Κρήτης με συνημμένο το απο¬ 
δεικτικό ανάρτησης της μελέτης του έργου, στο Νομαρχια¬ 
κά κατάστημα της Νομαρχιακής Αυτοδιοίκησης Αασιθίου. 

17. Τα υπ’ αριθμ. 169/ 23.12.2003, 171/ 3. 2.2004 και 175/ 
23.2.2005 Πρακτικά της Επιτροπής Τουριστικών Αιμένων 

18. Το γεγονός ότι από τις διατάξεις της παρούσας, δεν 
προκαλείται δαπάνη σε Βάρος του Κρατικού Προϋπολογι¬ 
σμού, αποφασίζουμε: 

1. Εγκρίνουμε, σύμφωνα με τις διατάξεις του άρθρ. 34 του 
V. 2160/1993 όπως αντικαταστάθηκε με το άρθρ. 27 παρ.7 
του V. 2636/1998, την χωροθέτηση καταφυγίου τουριστικών 
σκαφών στον άρμο Φανερωμένης του νομού Λασιθίου Κρή¬ 
της, σύμφωνα με την υποβληθείσα μελέτη, η οποία περιλαμ¬ 
βάνει την τεχνική περιγραφή και την συνημμένη οριζοντιο- 
γραφία του έργου, που συντάχθηκε από τον πολιτικό μηχανι¬ 
κό Ευάγγελο Ρομπογιαννάκη, και αποτελεί αναπόσπαστο μέ¬ 
ρος της παρούσας. 

Σύμφωνα με την μελέτη το καταφύγιο θα διαθέτει δύο λι- 
μενολε κάνες. 

α) Την Βορειοδυτική, στην οποία θα ελλιμενίζονται τα μικρά 
κυρίως σκάφη των ναυταθλητικών δραστηριοτήτων. 

β) Την Βορειοανατολική στην οποία θα ελλιμενίζονται τα 
μεγαλύτερα σκάφη. Οι δύο λιμενολεκάνες χωρίζονται από 
τον προσήνεμο μόλο της Ανατολικής λιμενολεκάνης. 

Το εν λόγω καταφύγιο θα εξυπηρετεί τόσο τις ανάγκες ελ- 
λιμενισμού της ευρύτερης περιοχής, όσο και τις ξενοδοχεια¬ 
κές - τουριστικές μονάδες που θα κατασκευασθούν στην όπι¬ 
σθεν ιδιόκτητη έκταση, σύμφωνα με το επενδυτικό πρόγραμ¬ 
μα του φορέα διαχείρισης. 

ΣΥΝΟΠΤΙΚΑ ΣΤΟΙΧΕΙΑ ΕΡΓΟΥ: 

ΕΜΒΑΔΟΝ ΠΡΟΣΧΩΣΕΩΝ : 7.328,00 τ.μ. 

«ΧΕΡΣΑΙΑΣ ΖΩΝΗΣ: 13.145,00τ.μ. 

« ΘΑΛΑΣΣΙΑΣ ΖΩΝΗΣ : 58.195,00 τ.μ. 

ΕΜΒΑΔΟΝ κτιρίου 
Διοίκησης - Ενδιαίτησης: 100,00 τ.μ. 

ΔΥΝΑΜΙΚΟΤΗΤΑ: 85 θέσεις ελλιμενισμού 
Α) ΒΟΡΕΙΟΑΝΑΤΟΛΙΚΗ ΛΙΜΕΝΟΛΕΚΑΝΗ: 

Επιφάνεια ΒΑ Λιμενολεκάνης = 21.307,00τ.μ. 

- ΒΑ ΠΡΟΣΗΝΕΜΟΣ ΜΟΛΟΣ : 

Προβλέπεται να κατασκευαστεί σε από¬ 
σταση 100,00 μ. από την ακτή, έχει σχή¬ 
μα Γ και θα είναι κάθετο προς αυτή. Έχει 
πλάτος 8,00 μ.. Το κατάστρωμα του κυ¬ 
ματοθραύστη θα έχει πλάτος 6.00 μ., 
στην στάθμη Η- 1.40 μ. Στην εξωτερική 
του πλευρά και σε όλο του το μήκος θα 
κατασκευασθεί στηθαίο προστασίας 
ύψους άνω των Η-2.20 μ. Στην άκρη του 
ακρομωλίου προβλέπεται η εγκατάστα¬ 
ση φάρων του λιμένα. 

α) Μήκος εξωτερικού μετώπου προσή¬ 
νεμου - κυματοθραύστη 

(215,00-Η 100,00 μ.) =315,00 μ. 

β) Μήκος εσωτερικού κρηπιδώματος κυ¬ 
ματοθραύστη: 

β1) Παράλληλο προς την ακτή: = 189,00 μ. 

β2) Κάθετο προς την ακτή: = 85,60 μ. 

- ΒΑ ΥΠΗΝΕΜΟΣ ΜΟΛΟΣ: 

Θα κατασκευαστεί έναντι του Ανατολι¬ 
κού ακρομωλίου του κυματοθραύστη, 
έχει πλάτος 10,00 μ., και θα είναι κάθε¬ 
τος προς την ακτή. 

Η στάθμη του καταστρώματος θα είναι 
στο + 1,40 

Το στηθαίο προστασίας θα είναι ύψους 
0.50 μ. 

γ) Μήκος εξωτερικού μετώπου υπήνε¬ 
μου Μόλου = 35,00 μ. 

- ΚΡΗΠΙΔΩΜΑΤΑ: 

δ) Μήκος κρηπιδωμάτων λιμενολεκάνης 
νηοδόχων 1,2 και 3 

(50,00 -Η 50,00 -Η 50,00) = 150,00 μ. 

- ΠΡΟΒΛΗΤΕΣ: 

ε) Μήκος προβλητών νηοδόχων 1, 2 
(60,00 -Η 64,50) =124,50 μ. 

πλάτος ά= 3,00 μ. 

Β) ΒΟΡΕΙΟΔΥΤΙΚΗ ΛΙΜΕΝΟΛΕΚΑΝΗ, 

Επιφάνεια λιμενολεκάνης, ναυταθλητι¬ 
κών δραστηριοτήτων = 21.360,00 μ2 

- ΕΞΑΛΛΟΙ ΚΥΜΑΤΟΘΡΑΥΣΤΕΣ: 

Κατασκευάζονται δύο έξαλλοι κυματο¬ 
θραύστες σε απόσταση 100 μ. από την 
ακτή, πλέπους 5,00 μ. που θα εξέχουν από 
την επιφάνεια της θάλασσας 2,00 μ. Το θα¬ 
λάσσιο μέτωπο τους θα θωρακιαθεί ομοίως 
με τον κυματοθραύστη του καταφυγίου, 
α) Μήκος εξωτ. μετώπου εξάλλων κυμα¬ 
τοθραυστών 60,ΟΟμχ 2 = 120,00 μ. 


-ΒΔΥΠΗΝΕΜΟΣ ΜΟΛΟΣ 
Θα κατασκευαστεί έναντι του έξαλλου 
κυματοθραύστη ΚΙ θα έχει μήκος 40,00 
μ. και θα κατασκευαστεί από λιθορριπές 
επενδυμένες με πρίσμα προστασίας 
απόΦ.Ο. (Γ κατηγορίας), όπως ακριβώς 
και ο ανατολικός υπήνεμος Μόλος. 

- Μήκος υπήνεμου Μόλου (εξωτερικά) 45,00 μ. 

- Μήκος εσωτερικού κρηπιδώματος υπή¬ 
νεμου μόλου 40,00 μ. 

- Μήκος υφάλου κυματοθραύστη 

(-2,50 μ.) 160,00 μ. 

- Μήκος υφάλου χαλινού (-0,50 μ.) 160,00 μ. 

3. ΧΕΡΣΑΙΑ ΕΡΓΑ: 

Στο Νότιο τμήμα του καταφυγίου προβλέπεται κτιριακή 
εγκατάσταση για την διαχείριση του λιμένα, με πρόβλεψη 
χώρων διοίκησης, αποθήκευσης και ενδιαίτησης συνολικής 
επιφάνειας 100,00 μ. 

Κατά μήκος της παραλίας του Δυτικού τμήματος και πα¬ 
ράλληλα με την ακτογραμμή, θα κατασκευαστεί η συνδετή- 
ρια οδός προσπέλασης προς τους χώρους του λιμένος. Σε 
κατάλληλο σημείο θα διαμορφωθεί η είσοδος αυτού καθώς 
και οι εξωτερικοί και εσωτερικοί χώροι σταθμεύσεως αυτοκι¬ 
νήτων και γενικά των υπαίθριων κοινόχρηστων χώρων, οι 
οποίοι θα οριστικοποιηθούν με τις οριστικές μελέτες. 

Η οδική σύνδεση του καταφυγίου με το δίκτυο της πόλης 
θα γίνει μέσω κόμβου τον οποίο θα κατασκευάσει ο φορέας 
διαχείρισης σύμφωνα μετά οριστικά σχέδια που προβλέπο- 
νται βάσει της παραγράφου 5 του άρθρου 31 του Νόμου 
2160/1993. 

ΠΡΟΫΠΟΛΟΓΙΣΜΟΣ ΕΡΓΟΥ : 2.720.000,00 ΕΥΡΩ 

Η έγκριση χωροθέτησης του ως άνω καταφυγίου παρέχε¬ 
ται υπό τις εξής προϋποθέσεις: 

• Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως υδροδοτήσεως πυ¬ 
ροσβέσεως κ.λπ. 

• Να εξασφαλισθεί η οδική προσπέλαση στο τουριστικό 
καταφύγιο. 

• Να υπάρχει η δυνατότητα τηλεφωνικής σύνδεσης. 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία και να τη¬ 
ρηθούν οι διατάξεις της υπ’ αριθμ. 10/2002 (ΦΕΚ 884 Β) Πυ¬ 
ροσβεστικής Διάταξης. 

• Να προβλεφθεί η παραλαβή, η μεταφορά και αποκομιδή 
στις εγκαταστάσεις αποβλήτων και βιολογικών καταλοίπων 
στο τουριστικό καταφύγιο. 

• Να προβλεφθεί η συγκέντρωση, αποκομιδή και διάθεση 
των ελαιωδών καταλοίπων. 

• Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

• Να διατίθενται από τον φορέα διαχείρισης υλικά και μέ¬ 
σα απορρύπανσης που θα υποδειχθούν από την οικεία Λιμε¬ 
νική Αρχή και να τηρούνται τα προβλεπόμενα από τον ν. 
743/77 (ΦΕΚ 319Α) και την υπ’ αριθμ. 3418/07/2002 (ΦΕΚ 
712Β) ΚΥΑ «Μέτρα και όροι για τις λιμενικές εγκαταστάσεις 
παραλαβής αποβλήτων που παράγονται στα πλοία και κατα¬ 
λοίπων φορτίων». 

• Να εκδοθεί πριν από την έναρξη των εργασιών, η προ- 
βλεπόμενη στο άρθρο 260 του Γ ενικού Κανονισμού Λιμένων 
άδεια από την οικεία Λιμενική Αρχή, η οποία και θα υποδείξει 
τυχόν απαραίτητα μέτρα για την προστασία του θαλάσσιου 
περιβάλλοντος και την αποφυγή ατυχημάτων κατά τη διάρ¬ 
κεια εκτέλεσης των έργων. 

• Τα τυχόν βυθοκορήματα, να απορριφθούν σε βάθη με¬ 
γαλύτερα των πενήντα (-50,00) μέτρων, και σε απόσταση 
τουλάχιστον ενός (1) ναυτικού μιλίου Βόρεια - Βορειοανατο¬ 
λικά της άκρας Φανερωμένης. 

• Ναεξασφαλισθείότιτα βάθη σταπρόσγειατου έργου θα 
είναι μεγαλύτερα από εκείνα στο εσωτερικό της λιμενολεκά- 
νης που θα δημιουργηθεί. 

• Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχόμενων 
ναυτιλιακών κινδύνων. 

• Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως , υδροδοτήσεως, 
πυροσβέσεως κ.λπ. 

• Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλεπόμε- 
νο πέρας αυτών, προκειμένου προβεί στην έκδοση των σχε¬ 
τικών προαγγελιών για την ενημέρωση των ναυτιλλομένων. 

• Να φωτοσημανθούντα έργα σύμφωνα με τις οδηγίες της 
Υπηρεσίας Φάρων και σύμφωνα με το αρ. 21 του νόμου 
1629/51 καθώς επίσης και να τηρηθούν πιστά οι οδηγίες του 
υπ’ αριθμ. πρ. 919.22/03/02/07.11.2002 έγγραφου της υπη¬ 
ρεσίας Φάρων. 

• Να εξασφαλισθεί η ασφαλής κίνηση των πλοίων κατά τον 
χρόνο εκτέλεσης των έργων. 

• Επισημαίνεται η ποινική και αστική ευθύνη του φορέα 
διαχείρισης στην περίπτωση ναυτικού ατυχήματος, κατά την 
διάρκεια εκτελέσεως των έργων, εφόσον δεν ληφθούν τα 
αναγκαία μέτρα φωτοσημάνσεως. 

• Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπόμενο 
πέρας τους, προκειμένου να προβεί στην έκδοση των σχετι¬ 
κών προαγγελιών για την ενημέρωση των ναυτιλλόμενων. 

• Μετά το πέρας εκτέλεσης των εργασιών κατασκευής να 
αποσταλεί στην ανωτέρω Υπηρεσία λεπτομερής οριζοντιο- 
γραφία και ακριβές βυθομετρικό διάγραμμα προκειμένου να 
προβεί στην ενημέρωση των αντίστοιχων ΧΕΕ και λοιπών 
ναυτιλιακών βοηθημάτων. 

• Να τηρηθούν απαρέγκλιτα οι διατάξεις του V. 3028/2002 
(ΦΕΚ 153 Α7 28. 6. 2002) «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» 

• Σε περίπτωση εντοπισμού η ανεύρεσης αρχαίων κατά 
την διάρκεια των εργασιών, θα επακολουθήσει ανασκαφική 
έρευνα από τα αποτελέσματα της οποίας θα εξαρτηθεί η συ¬ 
νέχιση τους κατόπιν σχετικής γνωμοδότησης του κατά Νόμο 
αρμοδίου Συμβουλίου του ΥΠΠΟ. 

• Πριν από την έναρξη των εργασιών να ειδοποιηθούν εγ- 
γράφως και εγκαίρως οι συναρμόδιες ΚΔ' ΕΚΠΑ και Εφορεία 
Εναλίων Αρχαιοτήτων. 

• Η αποψίλωση του χώρου καθώς και όλες οι σκαπτικές ερ¬ 
γασίες να λάβουν χώρα υπό την επίβλεψη αρχαιολόγου ο οποί¬ 
ος θαπροταθεί απάτην αρμόδια Εφορεία, θαπροσληφθεί από 
τον ανάδοχο και θα αμείβεται από τις πιστώσεις του έργου. 

• Οι οριστικές μελέτες των εγκρινομένων έργων να υπο¬ 
βληθούν από τους ενδιαφερόμενους στην ΔΙΚΠΑ δια μέσου 
των συναρμοδίων Εφορειών Αρχαιοτήτων, για την τελική 
έγκρισή τους. 

• Να γίνει ακτομηχανική μελέτη για τα προτεινόμενα λιμε¬ 
νικά έργα. 

• Να ληφθούν όλες οι νόμιμες άδειες και εγκρίσεις, που 
αφορούν στην εκτέλεση των προαναφερομένων έργων από 
τις αρμόδιες Υπηρεσίες. 

4. Το Ελληνικό Δημόσιο, όπως νομίμως εκπροσωπείται, πα¬ 
ραχωρεί στην εταιρεία «ΙΚΤΙΝΟΣ ΤΕΧΝΙΚΗ & ΤΟΥΡΙΣΤΙΚΗ 
Α.Ε», σύμφωνα με τις διατάξεις της παρ. 6 του άρθ. 34 του ν. 
2160/1993 όπως αντικαταστάθηκε με τις διατάξεις της παρ.7 
άρθ. 27 V. 2636/1998 και ισχύει, τη χρήση και εκμετάλλευση 
της θαλάσσιας και χερσαίας ζώνης του προαναφερόμενου 
καταφυγίου τουριστικών σκαφών στον κόλπο Φανερωμένης 
του Δήμου Σητείας Νομού Λασιθίου. 

Η εταιρεία «ΙΚΤΙΝΟΣ ΤΕΧΝΙΚΗ&ΤΟΥΡΙΣΤΙΚΗ Α.Ε», εφεξής 
θα αποκαλείται φορέας διαχείρισης του καταφυγίου τουρι¬ 
στικών σκαφών ή απλά φορέας διαχείρισης. 


Η παρούσα παραχώρηση δεν εμπίπτει στις διατάξεις του 
νόμου περί εμπορικών μισθώσεων. 

Η παραχώρηση της χρήσης και εκμετάλλευσης του κατα¬ 
φυγίου, αρχίζει από τη δημοσίευση της παρούσας και λήγει 
μετά τριάντα τρία (33) χρόνια την αντίστοιχη ημερομηνία. 

Η διάρκεια παραχώρησης δύναται να παραταθεί πριν την 
προβλεπόμενη λήξη, για μια επιπλέον δεκαετία, εφόσον υπάρ¬ 
χει σχετικό αίτημα του φορέα διαχείρισης και προσαρμογή 
των όρων της παραχώρησης στις τότε κρατούσες συνθήκες. 

Το καταβλητέο στο Δημόσιο (ΦΑΕΕ Αθηνών) ετήσιο αντάλ¬ 
λαγμα για την παραχώρηση της χρήσης και εκμετάλλευσης 
του καταφυγίου, ορίζεται στο ποσό των δέκα χιλιάδων δια- 
κοσίων (10.200) ευρώ και θα καταβάλλεται στην προαναφε- 
ρόμενη ΦΑΕΕ μέσα στο πρώτο εικοσαήμερο κάθε έτους πα¬ 
ραχώρησης. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό αύ- 
ξησηςτου τιμαρίθμου κόστους ζωήςτου προηγούμενου ημε¬ 
ρολογιακού έτους, όπως προσδιορίζεται από την Τράπεζα 
της Ελλάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος παρα¬ 
χώρησης και εφεξής. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Γ ια την εξασφάλιση της εμπρόθεσμης καταβολής του κα¬ 
ταβλητέου ανταλλάγματος και της προσήκουσας εκπλήρω- 
σηςτων όρωντηςπαρούσας, έχει κατατεθεί από την εταιρεία 
«ΙΚΤΙΝΟΣ ΤΕΧΝΙΚΗ &ΤΟΥΡΙΣΤΙΚΗ Α.Ε», στην Διεύθυνση Θα¬ 
λάσσιου Τουρισμού και Τουριστικών Λιμένων η υπ’ αριθμ. 
133/700563-6 (27.4.2005) Εγγυητική Επιστολή της Εθνικής 
Τράπεζας της Ελλάδας (Κατάστημα Μεταμόρφωσης 133), 
ποσού δέκα χιλιάδων διακοσίων (10.200) ευρώ, (σου με το 
αντάλλαγμα του πρώτου έτους παραχώρησης της χρήσης - 
εκμετάλλευσης του καταφυγίου. Σε κάθε αναπροσαρμογή 
του ανταλλάγματος η ως άνω εγγυητική θα αντικαθίσταται ή 
θα συ μπλη ρώνεται ώστε να είναι ισόποση με το εκάστοτε νέο 
αντάλλαγμα, η δε επιστροφή της στο φορέα διαχείρισης θα 
γίνεται με την παράδοση της νέας εγγυητικής επιστολής. 

Ο φορέας διαχείρισης υποχρεούται να συμπληρώνει την 
προαναφερόμενη εγγυητική επιστολή, όταν μετά από κατά¬ 
πτωσή της μειωθεί στο 75% του προαναφερόμενου ποσού. 

Η εγγύηση αυτή θα παραμείνει στο Δημόσιο (Υπουργείο 
Τουριστικής Ανάπτυξης) μέχρι την λήξη ή την καθ’ οιονδήπο- 
τε τρόπο λύση της παραχώρησης. 

Το Δημόσιο δικαιούται να εισπράττει από την προαναφε¬ 
ρόμενη εγγύηση με ισόποση κατάπτωση κάθε οφειλή του φο¬ 
ρέα διαχείρισης από ανταλλάγματα, ποινικές ρήτρες, πρό¬ 
στιμα κ.λπ. και γενικά κάθε απαίτηση που πηγάζει από τυχόν 
παραβάσεις των όρων της παραχώρησης. 

Τα πάσης φύσεως έργα και εγκαταστάσεις που προβλέπο- 
νται στην παρούσα, θα πρέπει να ολοκληρωθούν το αργότε¬ 
ρο εντός τριών ετών από τη δημοσίευσή της. Ύστερα από 
σχετικό αίτημα του φορέα διαχείρισης η εν λόγω προθεσμία 
μπορεί να παραταθεί για τρία (3) επιπλέον έτη. 

Η κατασκευή των έργων θα πρέπει να γίνει σύμφωνα με τις 
εγκεκριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Σε περίπτωση μη ολοκλήρωσης του έργου εντός του προ¬ 
αναφερόμενου χρόνου λόγω υπαιτιότητας του φορέα δια¬ 
χείρισης, θα επέρχονται σε βάρος του οικονομικές κυρώσεις 
που συνίστανται σε ποσοστό 1/12 του ετήσιου ανταλλάγμα¬ 
τος, για κάθε μήνα καθυστέρησης. 

Γιατην καλή και έγκαιρη εκτέλεση των έργων του καταφυ¬ 
γίου, έχει κατατεθεί από την εταιρεία «ΙΚΤΙΝΟΣ ΤΕΧΝΙΚΗ & 
ΤΟΥΡΙΣΤΙΚΗ Α.Ε», στην Διεύθυνση Θαλάσσιου Τουρισμού 
και Τουριστικών Λιμένων η υπ’ αριθμ. 133/700562-8 
(27.4.2005) Εγγυητική Επιστολή της Εθνικής Τράπεζας της 

Ελλάδας (Κατάστημα Μεταμόρφωσης 133), ποσού εκατόν 
τριάντα έξι χιλιάδων (136.000) ευρώ. 

Σε περίπτωση υπαίτιας καθυστέρησης της ολοκλήρωσης 
των έργων ή μη προσήκουσας εκτέλεσης αυτών, το Υπουρ¬ 
γείο Τουριστικής Ανάπτυξης, δικαιούται πλέον των οικονομι¬ 
κών κυρώσεων να ζητήσει την κατάπτωση του συνόλου ή μέ¬ 
ρους της εγγυητικής επιστολής για την καλή εκτέλεση των 
έργων με δήλωση προς την εκδότρια Τράπεζα. 

Η ως άνω εγγύηση θα επιστραφεί εντός τριών μηνών από 
την προσήκουσα ολοκλήρωση του συνόλου των έργων του 
καταφυγίου. 

Ο φορέας διαχείρισης υποχρεούται: 

- Να λειτουργεί το καταφύγιο τουριστικών σκαφών όλο το 
χρόνο σύμφωνα με τα οριζόμενα στον Γενικό Κανονισμό Λει¬ 
τουργίας Τουριστικών Λιμένων και στον Ειδικό Κανονισμό 
Λειτουργίας του καταφυγίου τον οποίο θα υποβάλει για 
έγκριση στο Υπουργείο Τουριστικής Ανάπτυξης σύμφωνα με 
τις διατάξεις της παρ.4 του άρθ. 31α του ν. 2160/1993. 

- Να διατηρείτο καταφύγιο σε καλή κατάσταση από πλευ¬ 
ράς εγκαταστάσεων και παρεχομένων υπηρεσιών και να με¬ 
ριμνά για την συντήρηση και τις αναγκαίες επισκευές των έρ¬ 
γων, των εγκαταστάσεων και του εξοπλισμού του, συμμορ- 
φούμενοςπροςτιςτυχόνυποδείξειςτων αρμοδίων οργάνων, 
που θα πραγματοποιούν τακτικούς και έκτακτους ελέγχους 
καθ' όλη τη διάρκεια λειτουργίας του καταφυγίου. 

- Να λάβει τα προληπτικά και κατασταλτικά μέτρα πυρο¬ 
προστασίας που προβλέπονται στην υπ’ αριθμ. 10/2002 Πυ¬ 
ροσβεστική Διάταξη. 

- Να λαμβάνει όλα τα αναγκαία μέτρα σύμφωνα με τις κεί¬ 
μενες διατάξεις για την προστασία του περιβάλλοντος κα¬ 
θώς και για την ασφάλεια και προστασία των ελλιμενιζομέ- 
νων σκαφών και των χρηστών του καταφυγίου. 

- Να μεριμνήσει για την ύπαρξη και λειτουργία επαρκών και 
κατάλληλων ευκολιών υποδοχής καταλοίπων για τη συγκέ¬ 
ντρωση και τελική νόμιμη διάθεση τόσο των πετρελαιοειδών 
καταλοίπων - λιπαντελαίων όσο και των λοιπών άχρηστων 
υλικών-απορριμμάτων καθώς και των λυμάτων των εξυπηρε¬ 
τούμενων σκαφών. 

- Να μεριμνήσει για την κατάρτιση Σχεδίου Παραλαβής και 
Διαχείρισης πετρελαιοειδών καταλοίπων χρησιμοποιημένων 
λιπαντελαίων και απορριμμάτων, καθώς και επικίνδυνων 
αποβλήτων κατ' εφαρμογή της υπ’ αριθμ. 3418/07/2002 (ΦΕΚ 
712 Β) Κοινής Υπουργικής Απόφασης.(Οδηγία 2000/59/ΕΚ 
του Συμβουλίου της 27ης Νοεμβρίου 2000 των Ευρωπαϊκών 
Κοινοτήτων). 

- Να μεριμνήσει για την κατάρτιση «Σχεδίου Έκτακτης Ανά¬ 
γκης» (ΟοηΙίηρβπογ ΡΙεη), συμβατού με το Τοπικό Σχέδιο της 
Λιμενικής Αρχής για την αντιμετώπιση ενδεχόμενων περι¬ 
στατικών ρύπανσης της θάλασσας και των ακτών, καθώς και 
για την ύπαρξη εξοπλισμού πρόληψης και καταπολέμησης 
της ρύπανσης της θάλασσας από πετρελαιοειδή (πλωτά 
φράγματα, απορροφητικά υλικά κ.λπ), που θα υποδειχθεί 
από την αρμόδια Λιμενική Αρχή. 

- Να ενημερώνει άμεσα την αρμόδια Λιμενική Αρχή σε πε¬ 
ρίπτωση περιστατικού ρύπανσης και να εκτελεί τις παρεχό¬ 
μενες οδηγίες - εντολές για την αντιμετώπισή του. 

- Να μεριμνά για και την καθαριότητα, ευπρέπεια και ευτα¬ 
ξία του καταφυγίου. 

Ο φορέας διαχείρισης υποχρεούται να ασφαλίσει: 

α) Το σύνολο των έργων και εγκαταστάσεων του καταφυγί¬ 
ου, κατά παντός κατά κανόνα ασφαλιζομένου κινδύνου, ζημίας 
ή ατυχήματος κατά την διάρκεια οιωνδήποτε κατασκευαστι¬ 
κών εργασιών, καθώς και κατά την διάρκεια λειτουργίας του. 

β) Την αστική ευθύνη του έναντι κάθε τρίτου καθ' όλη την 
διάρκεια παραχώρησης. 

Το Δημόσιο σαν κύριος του καταφυγίου, δεν θα έχει καμία 
συμμετοχή για την κάλυψη οποιουδήποτε κινδύνου. 


Στα εν λόγω ασφαλιστήρια ο φορέας διαχείρισης θα ανα- 
φέρεται ως συνασφαλιζόμενος με το Ελληνικό Δημόσιο 
(Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαίων θα 
πρέπει να υποβληθούν στην Δ/νση Θαλάσσιου Τουρισμού και 
Τουριστικών Λιμένων. 

Σε περίπτωση επελεύσεως ασφαλιστικής περιπτώσεως από 
εκείνες που καλύπτονται κατά τα ανωτέρω, η ασφαλιστική απο¬ 
ζημίωση θα εισπράττεται από τον φορέα διαχείρισης υπό την 
προϋπόθεση ότι διατηρεί την ιδιότητά του αυτή, άλλως από το 
Ελληνικό Δημόσιο (Υπουργείο Τουριστικής Ανάπτυξης). 

Ο φορέας διαχείρισης θα υποχρεούται να αποκαταστήσει 
τη ζημιά εντός της προθεσμίας που θα ταχθεί από το Υπουρ¬ 
γείο Τουριστικής Ανάπτυξης/ Δ/νση Θαλάσσιου Τουρισμού 
και Τουριστικών Λιμένων. 

Εάν παρέλθει άπρακτη η προθεσμία αυτή, το Ελληνικό Δη¬ 
μόσιο (Υπουργείο Τουριστικής Ανάπτυξης) θα έχει κατά του 
φορέα διαχείρισης απαίτηση ίση με την ασφαλιστική αποζη¬ 
μίωση την οποία αυτός εισέπραξε ή θα εισέπραττε εάν επε- 
δείκνυε την οφειλόμενη κατά τις περιστάσεις επιμέλεια. Το 
Ελληνικό Δημόσιο (Υπουργείο Τουριστικής Ανάπτυξης) μπο¬ 
ρεί να επιδιώξει την απαίτησή του αυτή και κατά τις διατάξεις 
περί είσπραξης δημοσίων εσόδων. 

Ο φορέας διαχείρισης υποχρεούται καθ’ όλη τη διάρκεια 
της παραχώρησης να φροντίζει για την διατήρηση της κατο¬ 
χής του καταφυγίου τουριστικών σκαφών και να αποκρούει 
με κάθε νόμιμο μέσο κάθε καταπάτηση ή διεκδίκηση αυτού, 
ανεξάρτητα από οποιαδήποτε δικαστική ή εξώδικο ενέργεια 
στην οποία τυχόν θα προβεί το Ελληνικό Δημόσιο, έχοντας 
ευθύνη για κάθε, έστω και από ελαφρά αμέλεια, βλάβη, μεί¬ 
ωση ή απώλεια δικαιωμάτων του Ελληνικό Δημοσίου. 

Επίσης οφείλει να γνωστοποιεί άμεσα και στο Υπουργείο 
Τουριστικής Ανάπτυξης / Δ/νση Θαλάσσιου Τουρισμού και 
Τουριστικών Λιμένων κάθε προσβολή δικαιώματος και κάθε 
σχετική δίκη, στην οποία το Ελληνικό Δημόσιο δικαιούται να 
παρέμβει. 

Σε περίπτωση παράβασης οποιουδήποτε όρου της παρού¬ 
σας παραχώρησης από τον φορέα διαχείρισης, το Ελληνικό 
Δημόσιο διάτων αρμοδίων οργάνων αυτού (Υπουργείο Του¬ 
ριστικής Ανάπτυξης / Διεύθυνση Θαλάσσιου Τουρισμού και 
Τουριστικών Λιμένων) δικαιούται, με την επιφύλαξη των λοι¬ 
πών συνεπειών που προβλέπονται στην παραχώρηση, να ζη¬ 
τήσει εγγράφως από το φορέα διαχείρισης να συμμορφωθεί 
εντός χρονικού διαστήματος τουλάχιστον 45 ημερών προς 
τις υποχρεώσεις του και εάν αυτός δεν τις εκπληρώσει εντός 
της τασσόμενης προς τούτο προθεσμίας, να προβεί σε ανά¬ 
κληση της παραχώρησης. 

Επιπλέον το Ελληνικό Δημόσιο (Υπουργείο Τουριστικής 
Ανάπτυξης) δικαιούται να ζητήσει την κατάπτωση του συνό¬ 
λου ή μέρους των εις χείρας του εγγυήσεων, χωρίς αποζη¬ 
μίωση του φορέα διαχείρισης. 

Μετά την καθ’ οιονδήποτε τρόπο λήξη της παραχώρησης, 
ο φορέας διαχείρισης οφείλει να παραδώσει αμέσως και χω¬ 
ρίς αντιρρήσεις το καταφύγιο τουριστικών σκαφών, που πε¬ 
ριέρχεται στο Ελληνικό Δημόσιο με όλες τις εντός αυτού 
εγκαταστάσεις, χωρίς καμία αποζημίωση του φορέα διαχεί- 
ρισης. 

Τυχόν παραμονή του φορέα διαχείρισης μετά την λήξη της 
παραχώρησης, δεν επιφέρει παράταση ή ανανέωσή της, η δε 
είσπραξη οποιουδήποτε ποσού, θεωρείται ως αποζημίωση 
αυθαίρετης χρήσης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10Αυγούστου2005 

ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ.: 2452 

Μερική ανάκληση της υπ’ αριθμ. 3183/86/10.2.1987 απόφα¬ 
ση Νομάρχη Ανατ. Αττικής «Περί κήρυξης αναδασωτέας 
εκτάσεως 5.195 στρεμ. στη θέση «Πάτημα Χατζησπύρου 
- Κιμπιτζή - Ψωρίλα -Βαρυμπόμπη και Εθνικός Δρυμός 
Πάρνηθας» Λήμου Αχαρνών Νομού Αττικής (ΦΕΚ 
142/Δ/26.2.1987). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη; 

1. Τις διατάξεις: 

α) Του άρθρου 117παρ.3και 24§ 1β του Συντάγματος της 
Ελλάδος. 

β) Του άρθρου 1 του ν. 3200/1955 «περί διοικητικής αποκε- 
ντρώσεως» όπως αυτές τροποποιήθηκαν μεταγενέστερα. 

γ) Του άρθρου 1 του ν. 2503/1997 «Διοίκηση, οργάνωση, 
στελέχωση της Περιφέρειας κ.λπ» 
δ) Του V. 998/1979 «Περί προστασίας των Δασών και των 
Δασικών εν γένει εκτάσεων της Χώρας» και ειδικότερα: 

δα) Του άρθρου 41 παρ. 1 όπως συμπληρώθηκε με το άρ¬ 
θρο 1 παρ. 8 του του ν. 3208/2003. 
δβ) Του άρθρου 38 παρ. 1 

δ γ) Των άρθρων 43 και 44 όπως συμπληρώθηκε με το άρ¬ 
θρο 1 § 9 του ν. 3208/2003. 
ε) Του άρθρου 2 του ν. 3208/2003 

2. - Τις εξής διαταγές του Υπουργείου Γεωργίας: 
α) 160417/1180/9.7.1980 

β) 182447/3049/24.9.1980 

γ) 1099/26.10.2004 Υπουργού Αγρ. Ανάπτυξης και Τροφί¬ 
μων 

3. - Την υπ’ αριθμ. 3183/86/10.2.1987 (ΦΕΚ 142/Δ/ 
26.2.1987) απόφαση Νσμάρχη Ανατ. Αττικής « Περί κήρυξης 
αναδασωτέας εκτάσεως 5.195 στερ. στη θέση «Πάτημα Χα¬ 
τζησπύρου - Κιμπιτζή -Ψωρίλα - Βαρυμπόπη και Εθνικός Δρυ¬ 
μός Πάρνηθας» Δήμου Αχαρνών Νομού Αττικής. 

4. - Την υπ’ αριθμ. 2797/8.7.2005 πρόταση του Δασαρχείου 
Πάρνηθας με την οποία σύμφωνα με τα ανωτέρω προτείνεται 
η μερική ανάκληση της ανωτέρω αριθ. 3183/86/10.2.1987 
(ΦΕΚ 142/Δ726.2.1987) απόφαση Νομάρχη Ανατ. Αττικής « 
Περί κήρυξης αναδασωτέας εκτάσεως 5.195 στρ. ευρισκο- 
μένης στη θέση «Πάτημα Χατζησπύρου - Κιμπιτζή - Ψωρίλα - 
Βαρυμπόπη και Εθνικός Δρυμός Πάρνηθας» Δήμου Αχαρνών 
Νομού Αττικής και συγκεκριμένα για έκταση 6,00 στρ. με 
στοιχεία οριογραμμής «Α, Β, Γ, Δ, Ε, Ζ, Η, Θ, Α» όπως αυτή 
απεικονίζεται στο συνημμένο απόσπασμα Χάρτη ΓΎΣ αριθ. 
φύλλου 6435/6 κλιμ. 1:5000 που συνοδεύει την ανωτέρω ανα¬ 
φορά πρόταση του Δασαρχείου Πάρνηθας, η οποία περι¬ 
λαμβάνεται εντός των ορίων της ως άνω απόφασης κήρυξης 
και η οποία έκταση των 6,00 στρ. περιλαμβάνεται στην έκα- 
τση των 311,225 στρ. για την οποία εκδόθηκε η αριθ. 
5914/1999/11.4.2000 Πράξη Χαρακτηρισμού του Δασάρχη 
Πάρνηθας. Η ως άνω Πράξη ακυρώθηκε εν μέρει και συγκε¬ 
κριμένα για την ως άνω έκταση των 6,00 στρ. με την υπ’ αριθμ. 
42/2004 απόφαση της Α/θμιας Επιτρ. Επ. Δασ. Αμφισβητή¬ 
σεων (Ε.Ε.ΔΑ) Νομαρχιακής Αυτοδιοίκησης Ανατ. Αττικής, η 


οποία απόφασή κατέστει οριστική και τελεσίδικη ως προς το 
Δημόσιο και ως προς τρίτους σύμφωνα με το υπ’ αριθμ. 
1451/12.5.2005 έγγραφο Ανατ. Αττικής και με την οποία από¬ 
φαση ή έκταση αυτή των 6,00 στρ. χαρακτηρίστηκε ως μη 
υπαγόμενη στις διατάξεις της δασικής νομοθεσίας σύμφωνα 
με την παρ. 10 του άρθ. 21 του ν. 3208/2003 γεγονός που κα¬ 
τέστησε την πιο πάνω απόφαση ανακλητέα ως εκδοθείσα κα¬ 
τά πλάνη περί τα πραγματικά και νομικά δεδομένα ως προς 
την έκταση αυτή. 

5. Τις διατάξεις ειδικότερα του ν. 3208/2003 αρθ. 21 παρ. 2 
και 10 σύμφωνα με τις οποίες Εκτάσεις που έχουν κριθεί με 
τη διαδικασία του άρθρου 14 του ν. 998/1979 ως μη δασικές 
δεν κηρύσσονται αναδασωτέες. Στις περιπτώσεις που οι 
εκτάσεις για τις οποίες έχουν εκδοθεί αποφάσεις με τις οποί¬ 
ες κηρύχθηκαν αναδασωτέες λόγω της καταστροφής της 
δασικής βλάστησης από πυρκάίά, παράνομη εκχέρσωση ή 
άλλη αιτία κριθούν με τη διαδικασία του άρθρου 14 του ν. 
998/1979 μη δασικές, ανακαλούνται οι σχετικές αποφάσεις 
αναδάσωσης, καθ’ όσον ανατρέπεται η αιτιολογική τους βά¬ 
ση (π.ρ.β.λκαιΣ.τ.Ε. 3811/1987 και 3413/1989). 

6. - Τις γενικές διατάξεις του διοικητικού δικαίου περί ανά¬ 
κλησης των πράξεων της διοίκησης που έχουν εκδοθεί κατά 
πλάνη περί τα πραγματικά και νομικά δεδομένα, αποφασί¬ 
ζουμε: 

Ανακαλούμε μερικώς την υπ’ αριθμ. 3183/86/10.2.1987 
(ΦΕΚ 142/Δ/26.2.1987) απόφαση Νομάρχη Ανατ. Αττικής « 
Περί κήρυξης αναδασωτέας εκτάσεως 5.195 στρ. στη θέση 
«Πάτημα Χατζησπύρου - Κιμπιτζή - Ψωρίλα - Βαρυμπόπη και 
Εθνικός Δρυμός Πάρνηθας» Δήμου Αχαρνών Νομού Αττικής 
για την έκταση 6,00 στρ. για τον στο σκεπτικό της παρούσας 
(παρ.4) αναφερόμενο λόγο για την οποία ισχύει η υπ’ αριθμ. 
42/2004 απόφαση της Α'/θμιας Ε.Ε.Δ.Α, Ανατ. Αττικής, εκδο¬ 
θείσα κατ’ εφαρμογή του άρθρου 14 του ν. 998/1979 βάσει 
της οποίας η έκταση αυτή κρίθηκε ως μη υπαγόμενη στις δια¬ 
τάξεις της δασικής νομοθεσίας σύμφωνα με την παρ. 10 του 
αρθ. 21 του ν. 3208/2003 οριστικά και αμετάκλητα και σύμ¬ 
φωνα με το σκεπτικό της παρούσας, η ως άνω απόφαση Νομ. 
Ανατ. Αττικής απώλεσε την αιτιολογική της βάση εκδοθείσα 
κάτα πλάνη περίτα πραγματικά και νομικά δεδομένα ως προς 
την ανωτέρω έκταση των 6,00 στρεμμάτων. 

Η έκταση των 6,00 στρ. για την οποία ανακαλείται η κήρυξη 
της αναδάσωσης απεικονίζεται με τα στοιχεία οριογραμμής 
«Α, Β, Γ, Δ, Ε, Ζ, Η, Θ, Α» στο προσαρτημένο αναπόσπαστα 
στην παρούσα απόσπασμα πινακίδας ΓΥΣ 6435/6 κλίμακας 
1:5.000. 

Κατά τα λοιπά ισχύει η προαναφερόμενη και δια της πα- 
ρούσης μερικώς ανακαλούμενη υπ’ αριθ. 3183/86/ 10.2.87 
απόφαση Νομάρχη Ανατολικής Αττικής. 

Η απόφασή αυτή να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 27 Ιουλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. Δ.Π. οικ. 3370 (3) 

Απόρριψη τροποποίησης του Ο.Τ. 225 του ρυμοτομικού σχε¬ 
δίου περιοχής «Λευκαδίτικα» Δήμου Πρέβεζας Νομού 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του ν.δ./17.7.1923 και ειδικότερα τα άρθρα 
3, 9, 29 και 70 αυτού όπως μεταγενέστερα τροποποιήθηκε 
και συμπληρώθηκε. 

2. Τις διατάξεις των ιδρυτικών Νόμωντης Νσμαρχιακής Αυ- 
τσδισίκησης άπως τροποποιήθηκε και ισχύει σήμερα. 

3. Τ ις διατάξειςτου π.δ./30/1996 (ΦΕΚ21/Α/1996) «Κώδικας 
Νσμαρχιακής Αυτοδισίκησης» όπως τροπσποιήθηκε και 
ισχύει σήμερα. 

4. Τις διατάξεις του ισχύοντος Οργανισμού Εσωτερικής 
Οργάνωσης και Λειτουργίας της Νομαρχιακής Αυτοδιοίκη¬ 
σης Πρέβεζας 113/2000 Απόφαση Νομαρχιακσύ Συμβουλίου 
Πρέβεζας (ΦΕΚ 112/Β/5.2.2001), όπως τροποποιήθηκε με 
την 112/2001 Απόφαση Νομαρχιακού Συμβουλίου Πρέβεζας 
(ΦΕΚ 1734/Β/28.12.2001) και ισχύει μέχρι σήμερα. 

5. Τις διατάξεις του ν. 2508/1997 (ΦΕΚ 124 Α) «Βιώσιμη οι¬ 
κιστική ανάπτυξη...» 

6. Τις διατάξεις του ν. 1577/1985 όπως τροποποιήθηκε με 
τονν. 2831/2000 (ΦΕΚ 140 Α). 

7. Τις διατάξεις του ν. 3044/2002 (ΦΕΚ 197 Α) και ειδικότε¬ 
ρα τα άρθρα 10 και 15 αυτού. 

8. Τις διατάξεις του άρθρου 69 του π.δ. 30/1996 
(ΦΕΚ21/Α/1996) άπως τροποποιήθηκε και σύμφωνα με τις 
οποίες κατά της απόφασης αυτής επιτρέπεται η υποβολή 


προσφυγής προς τον Γραμματέα της Περιφέρειας μόνο για 
παράβαση νόμου και σε προθεσμία τριάντα (30) ημερών από 
την δημοσίευση της σε ΦΕΚ. 

9. Τις 109/2003 και 215/2004 Αποφάσεις του Δημοτικού 
Συμβουλίου Δήμου Πρέβεζας. 

10. Την υπ’ αριθμ. πρωτ. Δ.Π.4637/04/4.5.2005 έγγραφη ει¬ 
σήγηση της Δ/νσης Πολεοδομίας Ν.Α. Πρέβεζας προς το 
Σ.Χ.Ο.Π. Πρέβεζας. 

11. Το Ιο πρακτικό (Θέμα: 5ο) του Συμβουλίου Χ.Ο.Π.της 
Νομαρχιακής Αυτοδιοίκησης Πρέβεζας, με το οποίο γνωμο- 
δότησε κατά πλειοψηφία κατά της τροποποίησης του 
Ο.Τ.225 του ρυμοτομικού σχεδίου περιοχής «Λευκαδίτικα» 
Δήμου Πρέβεζας. 

Την απόρριψη της τροποποίησης του Ο.Τ. 225 του ρυμο¬ 
τομικού σχεδίου περιοχής «Λευκαδίτικα» Δήμου Πρέβεζας, 
διότι για την διάνοιξη του προτεινόμενου δράμου η ρυμοτό- 
μηση γίνεται από μία ιδιοκτησία το εναπομένον τμήμα της 
οποίας είναι μικρό. 

Η ισχύς της απόφασης αυτής αρχίζει από την ημερομηνία 
δημοσίευσης της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του προϋπολογισμού σε βά¬ 
ρος του Δημοσίου ή Ο.Τ.Α. κατά τις διατάξεις του άρθρου 
29Ατου ν. 2081/1992. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πρέβεζα, 21 Ιουλίου 2005 

Ο Νομάρχης 
ΙΩΑΝΝΟΥ ΒΑΣΙΛΕΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




